Долбоор

**КЫРГЫЗ рЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Транспорт каражаттары үчүн мамлекеттик каттоо номердик белгилери менен калкты камсыз кылуу боюнча чаралар жөнүндө**

Кыргыз Республикасынын Президентинин 2021-жылдын 8-февралындагы № 27 “Калкка мамлекеттик жана муниципалдык кызмат көрсөтүүлөрдүн жеткиликтүүлүгүн жана сапатын жогорулатуу боюнча мындан аркы чаралар жөнүндө” Жарлыгын аткаруу максатында, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2017-жылдын 23-июнундагы № 407 токтому менен бекитилген Транспорт каражаттарын, түзүлүштөрдү жана жабдууларды, ошондой эле аларга карата менчик укуктарын мамлекеттик каттоо, кайра каттоо эрежелериндеги төмөнкү ченемдердин күчү 2021-жылдын 31-декабрына чейин токтотулсун:

- 15-пункттун төртүнчү абзацы;

-75-пункттун экинчи абзацы.

2. Ушул токтом күчүндө турган мезгилде адамдарга (арыз берүүчү, укук ээси, бүтүмдүн катышуучусу) алардын каалоолору боюнча транспорт каражаттарыүчүн пайдаланылган мамлекеттик каттоо номердик белгилери кайтарымсыз негизде берилери белгиленсин.

3. Кыргыз Республикасынын Санариптик өнүктүрүү министирлигине ушул токтомдон келип чыгуучу зарыл чараларды көрсүн.

4. Ушул токтомдун аткарылышын контролдоо Кыргыз Республикасынын Президентинин Администрациясынын транспорт, курулуш жана коммуникациялар бөлүмүнө жүктөлсүн.

5. Ушул токтом  расмий жарыяланган күндөн тартып күчүнө кирет жана 2021-жылдын 31-декабрына чейин колдонулат.

**Кыргыз Республикасынын**

**Министрлер Кабинетинин Төрагасы У.А.Марипов**

Кыргыз Республикасынын

Министрлер Кабинетинин

Төрагасынын орун басары

министр\_\_\_\_\_\_\_\_\_\_\_\_\_Д.Д. Догоев УККББ\_\_\_\_\_\_\_\_\_\_\_\_\_\_\_\_\_\_Н.Ж. Алаев

2021-ж.\_\_\_\_\_\_\_\_\_\_\_\_\_ «\_\_\_\_» 2021-ж.\_\_\_\_\_\_\_\_\_\_\_\_\_ «\_\_\_\_»